Document ID: 31997R1913

KOMISSION ASETUS (EY) N:o 1913/97,
annettu 30 päivänä syyskuuta 1997,
maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 1811/97 (4), säädetään maito- ja maitotuotealan vientitukien soveltamista koskevista yksityiskohtaisista erityissäännöistä; on käynyt ilmi, että juustojen vientitodistushakemuksia ei esitetä samassa määrin kaikkien määräpaikkojen osalta; tämän vuoksi olisi säädettävä todistushakemuksiin merkityn määräpaikan mukaan eriytettyjen erityisten toimenpiteiden soveltamisesta ja velvoitettava viemään CN-koodiin 0406 kuuluvien tuotteiden tuontitodistuksissa ilmoitettuun määräpaikkaan, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1466/95 11 artikla seuraavasti:
"11 artikla
1. Edellä 1 artiklan 2 kohdassa tarkoitettu määrämaa on asetuksen (ETY) N:o 3665/87 21 artiklan 1 kohdan merkityksessä pakollinen seuraavien todistusten osalta:
- 6 artiklan 3 kohdan ja 9 a artiklan mukaisesti annetut todistukset,
- CN-koodiin 0406 kuuluville tuotteille annetut muut todistukset.
2. Asetuksen (ETY) N:o 3665/87 21 artiklan 2 kohdan säännöksistä poiketen tämän kohdan säännöksiä sovelletaan 1 kohdan toisessa luetelmakohdassa tarkoitettujen todistusten osalta, jos tuote ei saavu todistuksen 7 kohdassa mainittuun määräpaikkaan.
Asetuksen (ETY) N:o 3665/87 20 artiklan 3 kohdan mukainen vientituki maksetaan, jos tosiasiallinen määräpaikka on samalla vyöhykkeellä.
Vientitukea ei myönnetä, jos tosiasiallinen määräpaikka on eri vyöhykkeellä.
3. Edellä 2 kohdassa tarkoitetut vyöhykkeet on määritetty seuraavasti:
TAULUKON PAIKKA
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan sen voimaantulon jälkeen jätettyihin vientitodistushakemuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä syyskuuta 1997.

Labels: 3
17
6